
3193
לכבוד

יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה דחופה  בנושא:

הצעה לסדר היום בנושא: "בית המשפט מבקר את התנהלות מח"ש בתלונת מתנחלים שהוכו בחומש"
דברי הסבר:

בתשעה באב לפני שלוש שנים התעמתו אנשי משטרה עם מתנחלים ביישוב חומש. אחד המתנחלים תיעד, לטענתו, את אלימות המשטרה ושוטר חטף ממנו את המצלמה. ארגון זכויות האדם ביש"ע הגיש תלונה והיא נדונה במח"ש. אתמול זיכה בית המשפט את השוטר החשוד בהכאה ובגניבת המצלמה, אולם הטיח ביקורת נוקבת במח"ש שלדעת בית המשפט התרשלה בחקירה. ציבוריים גדולים, גם החרדים וגם המתנחלים בכללם, טוענים זה שנים שמח"ש מתנהלת בצורה לא ראויה ואף מסייעת במישרין או בעקיפין, בזדון או בשגגה, לשוטרים להימלט מאית הדין. זו מבחינתנו הזדמנות להעלות את הנושא ואבקש לדון בנושא בדחיפות.
בכבוד רב,

חבר הכנסת זאב נסים
